tomron87/hebrew-wikipedia-sentences-corpus huggingface dataset:
סגנונן של סדרות אלו הוא לרוב כשל טלנובלה דרום אמריקאיות ולעיתים קרובות אלו אפוסים היסטוריים על דמויות אסלאמיות או סיפורי אהבה הקשורים לסכסוך מעמדי ותככים.
בשעות הערב של חודש הרמדאן, לאחר ארוחת שבירת הצום של האפטאר, משפחות מכל רחבי העולם הערבי יושבות לצפות בדרמות מיוחדות אלה בטלוויזיה.
ערוצי הלווין הערבים משדרות תוכניות אלו בכל ערב במשך הרמדאן, ומושכות לתוכן את המשפחות שמתאספות כדי לשבור את הצום שלהם.
רוב ה"מוסלסלאת" האלו בנויות מכ-30 פרקים, או פרק אחד בממוצע לכל לילה של הרמדאן.
סדרת טלוויזיה אלה הן חלק בלתי נפרד ממסורת הרמדאן, באותה הדרך שבה ה"חכוואתי" (מספר הסיפורים), שסיפר סיפורים ומיתוסים, היה חלק מלילות הרמדאן בעבר.
הסדרה הראשונה שהחלה סוגה זו הייתה "לילות חלמייה" ששודרה במצרים ב-1987.
על פי מחקר של חברת Ipsos למחקרי שוק, בשבועות הראשונים של חודש הרמדאן 2011, אחוזי הרייטינג של ערוצי טלוויזיה ברחבי המזרח התיכון עלו ב-30%, וכמות של כ-100 סדרות מיוחדות אלו שודרו בערוצים הממלכתיים והפרטיים כאחד.
עונת הרמדאן כבר הושוותה לא פעם לעונת החודש של הסופרבול, כגודל חשיבותה בשוק הטלוויזיה בעולם הערבי.
בתקופה זו, מדרגי הטלוויזיה נשארים גבוהים גם אל תוך הלילה, ועלות של פרסומת בת 30 שניות בשעות צפיית השיא של הרמדאן עשויה להיות יותר מכפול מהשיעור הרגיל.
על פי מרכז המחקר הפאן הערבי (PARC), הסכום שהוצא ברמדאן בשנת 2012 לפרסום בטלוויזיה אף חרג מהתחזיות של 420 מיליון דולרים, וכל זאת מתוך הסכום המשוער 1.98 מיליארד דולר עבור שוק הפרסום בטלוויזיה בעולם הערבי בכל אותה השנה.
בכווית הופקה סדרה בה מוצגות חיי היהודים במדינה בשנות ה-40 של המאה ה-20 "אם אהרון" וכן סדרת "מוצא 7" המעודדת יחסים עם ישראל.
במצרים (2020) הופקה סדרה "הסוף" בה הוצג עולם עתידי של שנת 2120 ללא מדינת ישראל.
הסדרה אל-הייבה הופקה בסוריה ובלבנון (2017).
סדרה עיתית (סִדְרָה עִתִּית) היא רצף של תצפיות שנאמדו זו אחר זו, במרווח זמן נתון.
דוגמאות לסדרות עיתיות הן מדדי מניות לאורך תקופת זמן נתונה, גלי ים לאורך מחזור גלים, התפתחות של תופעה מטאורולוגית, ריאקציה של חלקיק בכור גרעיני והשתנות פוטנציאלים חשמליים שנוצרים במוח האדם.
ההנחה המרכזית בסדרה עיתית היא כי קיימת תלות בין תצפית לתצפיות הקודמות לה.
על כן המאפיין המרכזי של סדרה עיתית הוא השפעת הזמן על ערכי הדגימה, וחשיבות סדר הדגימה בעת ניתוח התצפיות.
כך למשל במדגם של עשרה אנשים אין משמעות לסדר שבו דגמנו את הנבחנים, אך במדגם של עשרה שערי סגירה של מדד מניות יש משמעות לסדר.
כיוון שמגמת הזמן משפיעה על ערכי סדרת התצפיות, חישוב ישיר של מומנטים שונים של הסדרה עשוי להניב אומדים מוטים, ועל כן נהוג לנטרל את השפעת משתנה הזמן על סדרת התצפיות.
סדרה עיתית שבה נוטרלה מגמת הזמן תיקרא סטציונרית.
לחקר התופעה מיועדים מסדי נתונים ייעודיים.
סדריק מיקאל אווינל הוא כדורגלן גוואדלופי המשחק בעמדת הבלם.
אווינל התחיל את הקריירה שלו בקרטיי.
בינואר חתם לשנה וחצי בווטפורד מהפרמייר.
ב-5 במאי 2007 הוא ערך את הופעת הבכורה שלו בפרמייר ליג במשחק נגד רדינג.
ב-14 בספטמבר 2007 הושאל לסטאפורד ריינג'רס לחודש.
ב-7 באוגוסט 2010 ערך את הופעת הבכורה שלו בקבוצה.
ב-26 במאי 2011 חתם לשלוש שנים בקלרמון פוט מהליגה הצרפתית.
ב-4 בדצמבר 2008 ערך את הופעת הבכורה שלו בנבחרת גוואדלופ בהפסד 1–2 ל במסגרת גביע הקריביים 2008.
סדרה של צרות היא סדרת דרמה קומית שחורה אמריקאית של נטפליקס, שנוצרה על ידי מארק הודיס.
הסדרה מבוססת על סדרת הספרים הפופולרית "סדרה של צרות" מאת למוני סניקט, ומככבים בה ניל פטריק האריס, מלינה וייסמן, לואי היינס, קיי טוד פרימן ופרסלי סמית.
הסדרה עלתה לשידור לראשונה ב-13 בינואר 2017.
במרץ 2017 אושרה עונה שנייה לסדרה.
ב-5 באפריל אותה שנה אושרה עונה שלישית, כשלעונה השנייה הופקו 10 פרקים הכוללים את עלילת הספרים 5–9, ולעונה השלישית הופקו 7 פרקים הכוללים את עלילת ספרי 10–13.
העונה הראשונה מהווה עיבוד לארבעת הספרים הראשונים בסדרה: "התחלה נוראה", "חדר הזוחלים", "החלון הרחב" ו"המנסרה המחפירה".
כאשר שרפה מסתורית הורסת את ביתם והורגת את הוריהם, ויולט, קלאוס, וסאני בודלר נשלחים לחיות עם קרוב המשפחה הרחוק שלהם, הרוזן אולף, אשר מאלץ אותם לעבוד בשבילו ובשביל חבורת המשחק שלו.
לרוזן אולף גבה מחוברת וקעקוע בצורת עין על קרסולו.
פרטים אלו יסיעו לבני בודלר לזהות את הרוזן לאורך הסדרה.
בינתיים נראים זוג הורים המוחזקים בניגוד לרצונם על ידי שובה מסתורי.
האחים בודלר מנסים לספר לבנקאי המשפחה, מר פו, על תוכניותיו האמיתיות של הרוזן: השתלטות על הון המשפחה, אותו ירשה ויולט במיתת הוריהם.
כאשר אולף נותן לויולט את התפקיד הראשי בהצגה החדשה שלו, שמסתיימת בכך ששתי הדמויות הראשיות נישאות, האחים מבינים כי אולף מתכוון לרכוש את הונם על ידי נישואיו לויולט.
קלאוס מתעמת עם אולף, אשר מאיים להרוג את סאני אם ויולט לא תעשה כדבריו ותשתתף בהצגה.
עם זאת, ברגע האחרון ויולט חותמת על תעודת הנישואין עם ידה השמאלית ומערערת בשל כך על חוקיות ההליכים בשל העובדה כי היא ימנית.
אולף בורח כשתוכניתו נכשלת, וילדי בודלר נשלחים לאפוטרוטפוס הבא שלהם.
הפרק כמו כל שאר פרקי הסדרה, מלווה בהערות והסברים של אדם בשם למוני סניקט, שמציין כי הוא חוקר את קורות חייהם של הבודלרים.
סניקט מניא את הצופים בכל פרק מלהמשיך לצפות, והוא חוזר ומזהיר מפני האירועים המצערים והצרות שיקרו לבודלרים ולאנשים שסובבים אותם.
למוני נוהג לציין פרטי מידע כללי, שמתקשרים לאירועי הסדרה ובכך הוא מעשיר ומבהיר לצופים את המתרחש.
בני בודלר נשלחים לחיות עם דוד נוסף שלהם, מונטגומרי ("מונטי") מונטגומרי, הרפטולוג שבדיוק גילה זוחל חדש הנקרא "הצפע הקטלני להפליא", שבניגוד מוחלט לשמו הוא צפע נחמד, ידידותי ולא קטלני כלל.
בעודו מנסה ללמוד עוד על מונטגומרי, קלאוס מגלה כי מבוך הצמחים בגינתו של מונטגומרי הוא באותה צורה כמו קעקוע העין בקרסולו של אולף.
אולף רוצח את עוזרו הקודם של מונטגומרי, ומתחזה לעוזרו החדש "סטפאנו".
אולף מנסה לחטוף את הילדים אך מונטגומרי מסכל את התוכנית בשוגג לאחר שהוא מקבל הודעה מוצפנת מסרט קולנוע שמורה לו לקחת את הילדים לפרו.
מונטגומרי משוכנע שסטפאנו הוא מרגל שנשלח כדי לגנוב את מחקרו, ומפטר אותו.
מיד לאחר הפיטורים מונטגומרי מבחין כי הדלת לחדר הזוחלים שלו פתוחה.
בעודו בודק זאת הוא מותקף על ידי דמות בלתי מזוהית.
ביום המחרת, בני בודלר מוצאים את אולף עומד מעל גופתו של מונטגומרי.
אולף מאיים להרוג את סאני אלא אם הם יתלוו אליו לפרו.
התוכנית מסוכלת עם בואו של מר פו ברגע האחרון.
כשהחבורה של אולף בתחפושות של המשטרה מעמידים פנים כי "הצפע הקטלני להפליא" הרג את מונטגומרי, האחים מסבירים כי הצפע אינו קטלני כלל וחושפים את מזימתו אולף.
אולף נמלט דרך מבוך הצמחים בעוד שהאחים רצים אל אישה מסתורית המספרת להם שהיא מצאה את דודתם ג'וזפין.
מר פו לוקח את הילדים לחיות עם דודתם ג'וזפין: אישה שפוחדת וחרדה מאוד מכל סכנה קטנה, ושחיה בבית רעוע על קצו של צוק המשקיף על אגם "עצבות".
הדודה מסרבת לדבר על הוריהם של בני בודלר ועל עברה כאישה אמיצה.
אולף עוקב אחר הילדים, ומתחזה למלח בשם "קפטן בלוף" שמעמיד פנים שהתאהב בג'וזפין.
חרף אזהרות הילדים, ג'וזפין מקבלת בברכה את בואו.
מאוחר יותר באותו לילה, הילדים מגלים שג'וזפין קפצה מחלון הספרייה והשאירה פתק המיידע אותם שהקפטן בלוף הוא האחראי עליהם.
כאשר מר פו מעביר אותם לידיו של "קפטן בלוף", האחים מגלים שגיאות דקדוק בפתק, משהו שג'וזפין לא הייתה עושה מאחר שהייתה אובססיבית לדקדוק.
מר פו לוקח את הילדים למסעדה ומתכונן להשלמת העברתם, אך מאפשר להם לעזוב אחרי שלארי, מלצר שאויים על ידי קפטן בלוף, חושף את האלרגיה של ילדי בודלר למנטה.
לאחר שובם לבית, הילדים מפענחים את פתק ההתאבדות של ג'וזפין ומגלים שהיא עדיין חיה, רגעים לפני שסערת הוריקן משליכה את הבית הרעוע מבעד לצוק.
הם מצליחים להימלט עם תצלום של הוריהם ושל אנשים נוספים העומדים מול מנסרה ומוצאים את ג'וזפין במערה סמוכה אך נאלצים להתעמת עם אולף שנוטש את ג'וזפין להיאכל על ידי עלוקות המאכלסות את האגם.
בשובם לחוף, אולף נמלט לאחר שנחשפה מזימתו למר פו.
פו מבריח את היתומים החוצה והם יוצאים למצוא את המנסרה שבתמונת ההורים שלהם.
עם הגעתם אל "מנסרת ריחות־המזל", בני בודלר נאלצים לעבוד בעבודת פרך עבור בעל המנסרה הנקרא "אדוני", שמאשים את הוריהם בכך שהחלו את השרפה שכילתה את העיירה בה ממוקמת המנסרה.
במהלך עבודתו נשברים משקפיו של קלאוס והוא מבקר את האופטומוטריסטית ג'ורג'ינה אורוול, שמכניסה אותו למצב היפנוטי.
בזמן זה ניתן לראות את ההורים שהופיעו בפרק הראשון, לאחר שהם ברחו משבים והם בדרך חזרה אל ביתם וילדיהם.
מאוחר יותר באותו יום, האחים לומדים ששני מבקרים מחכים לראות אותם מאחורי דלת צהובה, וניתן לראות את ההורים מתקרבים אל דלת דומה אל זו שנראית במנסרה.
מתוך אמונה שהוריהם עדיין בחיים, השלושה נדהמים למצוא את אורוול והמזכירה שלה "שירלי", שהיא בעצם הרוזן אולף שמסווה את עצמו בתחפושת.
האב והאם שהוחזקו בשבי מתבררים כהוריהם של האחים דנקן, קוויגלי ואיזדורה קוואגמייר, ולא כהוריהם של בני בודלר כפי שהצופה עשוי לחשוב.
כאשר קלאוס מחבל באחת ממכונות המנסרה, אדוני מאיים לשלוח את ילדי בודלר אל שירלי.
אורוול פוקדת על קלאוס לקשור את עוזרו של אדוני, צ'ארלס, אל גזיר עץ ושולחת אותו למסור בעודה מבחינה באולף ובאיש בעל ידי הקרסים.
ברגע האחרון, האיש בעל יד הקרסים משחרר מבלי משים את עובדי המנסרה, אורוול נופלת לתוך כבשן ומתה ואולף והאיש בעל יד הקרסים נמלטים.
לאחר שהם מגלים שהוריהם מנעו את שריפת עלוביוויל, שלושת יתומי בודלר מתאחדים שוב עם מר פו רק כדי לגלות שהוא קוּדם וכבר אינו אחראי על ביטחונם.
פו מעניק לקלאוס את המשקפת השבורה שאולף גנב ממנו לפני שהוא שולח את הילדים לפנימיית "פרופרוק".
בינתיים, יתומי קוואגמייר נשלחים אף הם לאותה הפנימייה, לאחר שביתם נהרס ביחד עם אחיהם הצעיר והוריהם בשרפה שהובערה על ידי דמות מסתורית.
העונה השנייה מהווה עיבוד לספרים "הפנימייה המחמירה", "המעלית המזויפת", "הכפר הנתעב", "המרפאה המסוכנת" ו"הקרנבל צמא הדם".
העונה עלתה במלואה ב-30 במרץ 2018.
ילדי בודלר נשלחים לפנימיית פרופרוק, מוסד אכזרי המנוהל על ידי סגן המנהל נירון: כנר ילדותי, אגואיסטי וחסר כל כישרון.
הילדים גם מוטרדים על ידי תלמידה יהירה ומפונקת בשם כרמליטה ספטס, שלא חודלת להציק להם ולקרוא להם בשמות גנאי ללא כל סיבה.
הדברים היחידים החיוביים שהם מוצאים במקום הם הספרנית הידידותית, אוליביה קאליבן, ושניים משלישיית ילדי קווגמאייר: דנקן ואיזדורה, שנשלחו לפנימייה לאחר שניצלו משרפה מסתורית.
בהפסקת הצהריים, קלאוס ואיזדורה מגלים שהם מחזיקים שני חצאים מאותה משקפת מסתורית.
הידידים החדשים מבינים שהם חייבים לאתר ספר כדי למצוא את התשובות שהם מחפשים.
ספר זה נקרא "ההיסטוריה של ארגונים חשאיים" והוא ספר שז'קלין, מזכירתו של מר פו שנראית עוזרת לילדי בודלר במספר מקרים, שלחה ללארי המלצר כדי לתת לילדים אך הוא איבד אותו.
בינתיים, הרוזן אולף והלהקה שלו נמצאים מחוץ לשטח של בית הספר, ולא מצליחים להיכנס בשערו, בגלל מחשב שהוצב על ידי נירון במטרה לזהות את הרוזן.
בעזרתה של כרמליטה, אולף מצליח להיכנס, נועל את לארי במקפיא ומחפש עצמו למורה הספורט החדש של הפנימייה, ג'נגיס.
אולף בתחפושת משכנע את נירון לתת לו את ילדי בודלר כחלק מתוכנית אימונים החדשה, ומרגע זה והלאה בני בודלר מוכרחים לרוץ ברוב שעות היום.
הדבר מקשה מאוד על השלושה, שמהם מצופה להצליח בלימודיהם על אף העובדה שהם מותשים וכמעט לא ישנים.
בשל הציונים הנמוכים שלהם, נירון מאיים לגרש את הבודלרים אם יכשלו במבחן מקיף שיתרחש מול כל בית הספר, אבל כיוון שהם חייבים עדיין לרוץ בערב תחת עיניו של אולף, הם יודעים שהם ייכשלו.
הקוואגמיירים מציעים לעזור בכך שיתחפשו לבודלרים וירוצו במקומם, בזמן שאלו ילמדו לקראת המבחן.
זהותם מתגלה, ובזמן שהם בורחים מאולף הם מתחבאים בספרייה, מוצאים עותק של הספר על ארגונים חשאיים וקוראים בו עד שהם נתפסים על ידי להקתו של הרוזן.
למחרת, בנוכחותו של מר פו, ילדי בודלר עוברים בהצלחה את הבחינה, ודרכה חושפים את זהותו של אולף.
אולף ולהקתו בורחים עם הקווגאמיירים החטופים, המנסים לצעוק את ראשי התיבות "V.F.D.", שהם ראשית תיבות שמו של ארגון חשאי מסתורי שקשור לשרפות בבתיהם, לילדי בודלר.
לארי ניצל בעזרת אחיו של למוני: ז'אק סניקט, בעוד שהספרנית מוצאת את הספר על ארגונים סודיים וקוראת אותו.
בעוד שמצוד עירוני אחר הרוזן אולף נמצא בעיצומו, מר פו לוקח את הבודלרים אל הפנטהאוז של ג'רום סקוולור העשיר, חבר ותיק של הוריהם, אשר נשוי כעת ליועצת פיננסית בשם אזמה.
כשג'רום ואזמה מציגים את עצמם, הבודלרים מופתעים לראות שאולף כבר נמצא שם במסווה של אדם זר אופנתי בשם גונתר.
ילדי בודלר משערים כי אולף מנסה להרוג את ג'רום כדי שיוכל להתחתן עם אזמה ולהיות אפוטרופוסם החוקי.
הם מחפשים בפנטהאוז את הקווגאמיירים החטופים ללא הועיל, אבל קלאוס חושד במעלית נוספת שרק נדמה שהיא משרתת את הפנטהאוז.
אוליביה מנסה לשכנע את מר פו בתוכנית של אולף, ומראה לו את הספר על הארגונים החשאיים אך ללא הועיל.
ז'קלין מציעה לז'אק שיגייס את אוליביה לארגונם.
אזמה מציעה לבודלרים, לג'רום ולגונתר לאכול את ארוחת הצהריים במסעדה בשם קפה סלמונלה שמגישה רק סלמון, בה פועל לארי המלצר כדי להאריך את ביקורם ובכך לספק לז'אק ולאוליביה זמן לחפש את הקוואגמיירים.
במהלך הארוחה קלאוס מעלה את ההשערה שהקוואגמיירים נמצאים במעלית ולכן הבודלרים מתגנבים בחזרה אל הפנטהאוז, שם הם לומדים שפיר המעלית ריק.
עם מצנח מאולתר מחפצים של אזמה, הם יורדים למעלית ומוצאים את הקווגאמיירים נעולים בכלוב בתחתיתו.
לבודלרים אין כלים לשחרר את הקווגאמיירים, אבל הקוואגמיירים מביאים לבודלרים את המשקפת ומספרים להם על חלק מתפקידיה, המאפשרים לבודלרים לחזור לראש הפיר באמצעות המצנח שלהם ככדור פורח.
סאני עוזרת להם לברוח, והם מוצאים מעבר סודי תת-קרקעי שמוביל להריסות ביתם.
אזמה ואולף מתחילים במכירה הפומבית, כאשר לארי, הבודלרים, מר פו ואשתו, ז'קלין ועוד מתכנסים להתחיל מלחמה על ההצעה בתיבה שכותרתה "V.F.D.", בה הם מאמינים שהקווגאמיירים מוחבאים.
למרות שהבודלרים זוכים במכירה הפומבית, הם מגלים שהיא מכילה רק מפיות מפוארות מאוד (Very Fancy Doilies).
לאחר מכן זהותו של אולף מתגלה, והוא הלהקה שלו נמלטים עם פסל הרינג אדום בו נמצאים הקווגאמיירים.
הבודלרים מבקשים מג'רום לעזור במעקב אחר אולף, אבל הוא ביישן מכדי לעזור להם, ומוותר על להיות האפוטרופוס שלהם.
פו אומר לילדים שהוא מצא אפוטרופוס אחר הממוקם בכפר בעורף הארץ בשם "V.F.D.".
בפרק זה מגלה אזמה כי הוריהם של הבודלרים גרמו לה עוול נוראי כאשר גנבו ממנה כמה כלי סוכר, וזו הסיבה לשנאתה העזה לילדים.
בני בודלר מגיעים לכפר חובבי העופות (Village of Fowl Devotees), בו כל הכפר ישמש כאופוטרופסם.
הם מתגוררים עם הקטור, תושב נדיב הנוטה להתעלף באסיפות הכפר, שבנה בחשאי בית מעופף נייד שמסוגל לקיים את עצמו, ועד מהרה הם מתחילים למצוא פתקים שנכתבו על ידי הקווגאמיירים החטופים.
אולף, אזמה והכנופיה מגיעים לכפר, כשאזמה מסווה עצמה כמפקדת המשטרה החדשה של הכפר, לוצ'יאנה.
ז'אק ואוליביה מגיעים ועוצרים את אולף בבית בכלא המקומי.
למחרת התושבים שומעים על לכידתו של אולף ומקיימים אסופה, אליה אולף מגיע בתחפושת של הבלש דופין, שמציג את ז'אק בתור אולף.
ז'אק נידון למוות, אבל אוליביה משכנעת את אזמה לשחרר אותה ואת ז'אק בתמורה למיקום של כלי הסוכר.
ז'אק נשאר מאחור כדי להתעמת עם אולף.
עם זאת, אולף מופתע על ידי הצעתו של ז'אק להפסקת אש, אך הוא ואזמה הורגים אותו.
למחרת בבוקר, הבודלרים מנסים לפרוץ לכלא כדי להציל את ז'אק.
אולף המוסווה ואזמה משכנעים במהירות את מר פו ואת העיר שהבודלרים רצחו את ז'אק, והם נידונים מיד להישרף על המוקד.
בעודם בכלא, הילדים מורים להקטור להכין את הבית המרחף הנייד שלו כדי לעזור להם להימלט.
בעוד שויולט מחלישה והורסת את הקיר, קלאוס מסיק מן הפתקים כי הקווגאמיירים מוסתרים במזרקת העורב בכיכר הכפר.
לארי וז'קלין מגיעים לכפר כדי להסיח את דעתם של תושבי הכפר זמן רב מספיק כדי שהיתומים יוכלו להימלט דרך משאית והולכים בעקבות הקטור.
הבודלרים נותנים לקווגאמיירים בסולם של המשאית לטפס לבית הנייד.
כאשר הם עושים זאת, אולף, אזמה ותושבי הכפר מגיעים, ואזמה מתחילה לפגוע בבית המעופף של הקטור עם רובה צלצל.
כשהם מבינים את סכנתם, הבודלרים אומרים להקטור לברוח עם הקווגאמיירים.
כאות תודה, הקווגאמיירים זורקים לחברים שלהם מידע והערות על הסודות של V.F.D., אבל אזמה יורה על הדפים עם צלצל, והדפים נוחתים על האדמה מפוזרים.
בעוד תושבי הכפר מבועתים מאזמה על העורב הפצוע, הבודלרים אוספים את חלק מהדפים ובורחים, וכך גם אולף ואזמה.
בני בודלר מגיעים במשאית אל עורף הארץ, ועוצרים בחנות נוחות כדי להצטייד ולתדלק.
בחנות הם לומדים כי הם מבוקשים על רצח הרוזן אולף לכאורה, שהוא בעצם ז'אק.
בני בולדר מצליחים בקושי להימלט מהרוזן אולף בחנות הנוחות והם מגיעים יחד עם חבורת מתנדבים מזמרים, שקוראים לעצמם V.F.D., לבית החולים "היימליך".
בבית החולים הם לומדים כי משמעות שם הקבוצה היא בכלל מתנדבים למלחמה במחלות (Volunteer Fighting Diseases).
הם מגלים כי בבית החולים נמצאת ספריית ענק המכילה מידע על דברים רבים, והם מקווים כי הם יוכלו למצוא מידע על V.F.D.
הבודלרים מתחזים למתנדבים בפני מנהלת בית החולים "בבס", והם פוגשים את האל: אחראי ספריית הרשומות המתמודד עם ראייה לקויה.
הוא מברך אותם על עזרתם לו, מלמד אותם על מלאכת הספרייה והתיוק אך אוסר עליהם לקרוא שום תיקיות.
בעוד שהאל מראה להם את עבודת הספרייה, סרט שכותרתו "סניקט" מושך את תשומת הלב של הילדים.
בינתיים, בהאמינו כי כלי הסוכר נמצא בבית החולים, אולף ולהקתו מגיעים גם הם אל בית החולים.
נואשים לתשובות, הילדים נאלצים לגנוב את מפתחות הספרייה של האל, ושם הם מוצאים את הסרט על סניקט.
הסרט מראה תחקיר של ז'אק בידי ארגון V.F.D., ובסרט ז'אק מודיע למראיין כי מישהו שרד בשרפה, אשר יכול להיות אחד ההורים של ילדי בודלר.
לפני שהם מצליחים לסיים את הסרט, אזמה באה ומנסה לתפוס אותם, בחושבה שהם גם דולקים אחר כלי הסוכר.
בספרייה מתחיל מרדף שתוצאותו הרס מוחלט של הספרייה.
ויולט נתפסת על ידי אולף ואזמה בעוד שקלאוס וסאני מתחבאים בתוך תאי האוורור, כשברשותם הסרט.
אולף ואזמה מסתירים את ויולט תחת שם בדוי שהוא אנגרמה של שמה.
כדי למצוא אותה, קלאוס וסאני מחפשים עצמם כ"דוקטור פאוסטוס".
הם בסופו של דבר מגלים באיזה חדר ויולט נמצאת, אבל זו מלכודת של אולף, שמכריח את קלאוס לנתח את מוחה של ויולט בתיאטרון הניתוח.
אזמה מבטיחה לבטל את התוכנית אם קלאוס יכול לתת לה את "מה שהוא גנב מתוך ספריית הרשומות".
קלאוס מתנגד אך לבסוף מסכים ונותן לאזמה את הסרט, למרות שהיא חשבה שקלאוס יביא לה את כלי הסוכר.
אולף מתעניין בסרט "סניקט", צופה בו, ומגלה כי יש ניצול מהשרפה.
בזעמו על הגילוי אולף שורף את הסרט, מה שגורם לשרפה גדולה בכל בית החולים.
הבודלרים יוצאים מבית החולים ומבינים שהסיכוי היחיד שלהם להימלט בשלום הוא דרך תא המטען של מכוניתו של אולף.
מתגלה כי כלי הסוכר אכן נמצא בבית החולים, ואדם לא ידוע לוקח אותו.
אולף ולהקתו מגיעים לקרנבל קליגרי, קרנבל המציג בין היתר אנשים בעלי "מוזרויות פיזיות".
בקרנבל הם נפגשים עם מגדת העתידות המקומית, מאדאם לולו.
אולף שואל אותה על הניצול משרפת בודלר.
לולו, שהיא למעשה אוליביה קאליבן בתחפושת, אומרת להם לחכות לתשובה שתגיע בבוקר.
הבודלרים מאזינים לשיחה, ומקווים לדבר גם הם עם לולו, וכדי להיטמע בקרנבל הם מסווים עצמם בתחפושת של "יצורים": ויולט וקלאוס לאדם בעל שני ראשים וסאני לתינוקת זאב.
לאחר שדיברה עם V.F.D., אוליביה מסוגלת לומר לאולף ביום למחרת כי אחד מהורי בודלר אכן שרד את השרפה.
אולף הופך למנהל הזירה של מופע הקרנבל, מה שמתברר ככישלון, והוא יוצא למצוא קבוצת אריות נודדים כדי למשוך קהל גדול יותר.
דבר זה נותן הזדמנות לילדי בודלר להתגנב לתוך האוהל של לולו, שם הם מגלים סרטים, ספרים ותחפושות השייכים לארגון "מתנדבים מכבי אש" (Volunteers Fire Department): ארגון סודי שהוריהם, הרוזן אולף, אזמה וחלק מהאפוטרופוסים שלהם היו שייכים אליו בעבר.
לאחר מכן אוליביה מופיעה וחושפת את זהותה האמיתית אליהם.
אוליביה מסבירה לילדי בודלר ש"מאדאם לולו" הוא כינוי שבו משתמשים סוכני V.F.D.
בעוד שאוליביה מודה שהיא נאלצה לשקר לאולף שאחד מהוריהם של הילדים שרד את השרפיה, היא אומרת שהמחקר של ז'אק אף פעם לא שגוי, ושהבודלרים צריכים להגיע אל מטה הארגון, שנמצא בהרי מורטמיין כדי למצוא את הניצול.
אולף מתכנן לזרוק את אחד מיצורי הקרנבל לתוך בור מלא אריות רעבים במיוחד, בעוד שאזמה מציעה ליצורים לדחוף את לולו לבור, מחשש שהיא אוהבת את אולף.
למחרת, אולף בוחר בויולט וקלאוס ליפול לבור.
כאשר נאמר לאוליביה לדחוף את הילדים לאריות, היא דוחפת אותם ליציאה מהאולם למקום מבטחים, ונופלת אל הבור על ידי אולף בגלל מעשיה.
כשהם מנסים למצוא מידע וחומרים על V.F.D.
מהאוהל של לולו, אולף מגיע ומכריח אותם להצית את האוהל ושאר הקרנבל.
לאחר מכן, אולף מציב את ויולט וקלאוס בקרון גרירה ולוקח את סאני במכוניתו והם יוצאים להרי מורטמיין, כשבמהלך הדרך אולף חושף בפניהם שידע את זהותם כל הזמן.
אולף לוקח איתו את שאר בעלי המוזרויות שנמצאים בקרקס, ובמהלך הנסיעה הוא מורה להם לחתוך את החבל שקושר את הקרון, וקלאוס וויולט מתחילים ליפול מצוק.
אישה מסתורית יוצאת ממוניתו של ז'אק כשבידה הכלי לסוכר, ורואה את הקרנבל השרוף.
העונה השלישית מהווה עיבוד לארבעת הספרים האחרונים של סדרת הספרים, ב-7 פרקים: "המדרון החלקלק", "המערה המחרידה" ו"הסכנה לפני-האחרונה" עובדו לשני חלקים כל אחד, והספר "הסוף" עובד לפרק אחד ארוך במיוחד.
בארי זוננפלד ביים את הפרקים של "הסכנה לפני-האחרונה", וליזה ג'ונסון וג'ונתן טפליצקי ביימו גם פרקים בעונה.
העונה עלתה לשידור ב-1 בינואר 2019.
ויולט וקלאוס מצליחים להימלט מן הקרון הנגרר באמצעות מצנח גרר מאולתר.
הם נמלטים אל השלג בלב הרי מורטמיין, ומוצאים מקום מחסה במערה עם צופי שלג, שבראשם כרמליטה ספטס.
בעזרת נער מסתורי, ויולט וקלאוס מגלים את הפתח למטה ההרים של V.F.D..
אולף ולהקתו מחזיקים את סאני בשבי בראש "הר מצוקה".
סאני מתחברת לחבר בלהקתו של אולף, האיש בעל ידי הקרסים שמגן עליה, ושמתחיל לפקפק בהחלטות חייו.
במקום אחר, אחותם ההרה של למוני וז'אק סניקט, קיט סניקט, נמלטת מהנבלים האכזריים הנקראים האיש עם הזקן אך בלי השער והאישה עם השער אך בלי הזקן, שמתגלים כמדריכיו ומוריו של הרוזן אולף, שמתייחס אליהם ומפחד מהם כאילו היו הוריו.
הם מספרים לאזמה ולאולף שהציתו את מטה V.F.D.
ויולט, קלאוס והנער המסתורי מגלים את המטה ההרוס, שבו קיוו למצוא שם את ניצול השרפה שאולי הוא אחד מהוריהם.
הנער המסתורי חושף את עצמו, ומתגלה כי הוא קוויגלי קווגמאייר, ושהוא הניצול מהשריפה, משריפת קוואגמייר.
סאני משתמשת בעשן מצוקה ירוק, שהוא סימן מוסכם של חברי V.F.D.
למצוקה, מראש ההר כדי לסמן לאחיה, שנמצאים במטה בתחתית ההר להציל אותה.
ויולט וקוויגלי משתמשים בכלי טיפוס כדי להגיע לראש ההר.
הם מגיעים אל סאני אבל היא משכנעת אותם לתת לה להישאר כמרגלת אחר אולף.
כאשר הם חוזרים למפקדת V.F.D.
ויולט, קלאוס וקוויגלי לוכדים את אזמה שחיפשה אחר ניצול השרפה, ורוצים להחליפה עבור סאני.
תחת לחץ של האישה והאיש, הרוזן אולף פוקד על הלהקה שלו לזרוק את הכלוב של סאני במורד ההר.
עם זאת, הנשים בעלות הפנים הלבנות, האדם שלא גבר ולא אישה והאדם הקירח מסרבים לציית לפקודות של אולף.
האדם בעל ידי הקרסים מציית לאולף ומשליך את כלובה של סאני, אך רק לאחר שנתן לסאני לברוח.
המדריכים של אולף חושפים את מזימת העל שלהם: חטיפה של כל צופי השלג, שריפה של הוריהם וניצול כספי הירושה של הילדים החטופים.
כרמליטה מצטרפת לאולף ואזמה בעוד שהבודלרים וקוויגלי בורחים, כשקוויגלי נתפס על ידי ענף בדרך.
קיט סניקט ומר פו מגיעים לעיר ומגלים את כל בתי הורי צופי השלג בוערים, בעוד שהאישה עם השיער אך בלי הזקן ושהאיש עם הזקן אך בלי השיער שמחים על לכידת צופי השלג ועל שריפת הוריהם המוצלחת.
הבודלרים מגיעים לים בסירה, ומצטרפים אל צוללת בפיקודה של פיונה ווינדרשינס, ילדה בת גילם שאביה, קפטן הספינה לשעבר, נעלם.
הצוללת הנקראת הקוויגווג, נמצאת במשימה למצוא את כלי הסוכר, שפיונה מסרבת לגלות לבודלרים מה יש בתוכה.
למרות שוויולט רוצה להגיע אל המקום הבטוח האחרון, מקום מפגש בו נפגשים כל פעילי V.F.D.
שעדיין בחיים, פיונה מתעקשת להמשיך בחיפוש אחר כלי הסוכר.
פיונה מכירה לבודלרים את פיל, עובד לשעבר במנסרת ריחות המזל שהפך לטבח ה"קוויגווג".
בינתיים, לאחר שנמלטו מהרי מורטמיין, אולף, אזמה, האיש בעל ידי הקרסים ובתם המאומצת החדשה כרמליטה ספטס שוכרים צוללת שהאיש עם הזקן והאישה עם השיער נתנו במתנה לאזמה - ה"כרמליטה", צוללת דמוית תמנון שבעזרתה אזמה תנסה למצוא את כלי הסוכר גם כן.
קיט סניקט שולחת את קוויגלי למצוא גם את כלי הסוכר.
בינתיים קלאוס ופיונה מגלים שלפי חישובים הכלי נמצא במערה הגרגוריאנית, מערה מתחת למים השייכת לאנוויסל אקוואטיס, מרכז לחקר ימי של V.F.D.
הכרמליטה מגלה את הקוויגווג, ואולף ואזמה פולשים אליה ומגלים את בני בודלר.
הם מוצאים את החישובים של מיקום הכלי ושולחים את הבודלרים למצוא אותו בעזרת חליפות צלילה.
הבודלרים מגיעים למערה, שם מוצאים מעבדה חלודה וגרם מדרגות.
קוויגלי נמצא בראש גרם המדרגות ובידו הכלי, אך בזמן שוויולט עולה אליו המערה מתגלה כנגועה במיציליום מדוזי, פטרייה קטלנית שמתפשטת במהירות, והבודלרים בורחים מהר אל הקוויגווג, שם מגלים כי סאני נדבקה במיציליום מדוזי, ושנותרה לה שעה לחיות.
הם מוצאים תרופה שמרפאת אותה בעזרת האי בעל ידי הקרסים, שמגלה להם על השרפה באנוויסל אקוואטיס, אותה הצית בגלל גרגור אנוויסל, שפיתח את הפטרייה וסיכן את עצמו יותר מדי.
האיש בעל ידי הקרסים גם מתגלה כפרנלד ווידרשינס, אחיה החורג של פיונה, ושניהם נאלצים להתגייס ללהקה של אולף לאחר שפיונה מנשקת את קלאוס.
מבשרת כי המקום הבטוח הוא מלון דנומו.
פיונה ופרנלד משיטים את הקוויגווג ללא ידיעת הבודלרים לחוף ברייני שם קיט סניקט לוקחת את הבודלרים במונית שלה אל המלון.
אולף, אזמה וכרמליטה נוטשים את הצוללת בזמן שפיונה ופרנלד נשארים בה.
בחצר מלון דנומו, המקום הבטוח האחרון, קיט מסווה את ילדי בודלר כקונסיירז'ים כדי לגלות מיהו ג'יי.
אס, האדם ששלח את ההודעה על מקום הכינוס.
קיט מזהירה את הבודלרים מהנבלים שחודרים למפגש של V.F.D ומבקשת מהם לאותת לה אם המלון אינו בטוח.
בלובי המלון הילדים פוגשים את פרנק ואת ארנסט דנומו, אחים תאומים שמנהלים את המלון, כשאחד מהם מהצד ה"טוב" ואחד מהצד ה"רע" של פיצול V.F.D., והם גם מוצאים את אולף, את אזמה ואת כרמליטה שמסתווים כמשפחה.
במהלך עבודתם במלון הבודלרים נתקלים בבקשות שונות ומבלבלות משני האחים שרוצים לתפוס את כלי הסוכר, והם אינם יודעים מי בעדם ומי נגדם.
המסתורי שהזמין את פגישת V.F.D.
מתגלה כשופטת סטראוס, שאספה מידע כדי להפליל את אולף.
כאשר הבודלרים משווים את הסיפורים שלהם, הם מבינים שיש אח שלישי לפרנק וארנסט, ובכך הם מגלים את דיואי, שמנהל את ספריית V.F.D.
שמוחבאת בתוך המזרקה מתחת למלון, כדי למנוע את הצתתה.
כשהם חוזרים למלון, הם מתמודדים עם אולף שרוצה להרוג את דיואי עם רובה צלצל, אבל הילדים מגנים על דיואי עם טריק שגורם לאולף להיפרד מאזמה.
אזמה עוזבת את אולף בזמן שאולף מאיים על דיואי ברובה הצלצל.
הבודלרים מקריבים את עצמם בשביל דיואי, ואולף מוותר לבסוף על להרוג את דיואי אבל בטעות הבודלרים ואולף פולטים צלצל מהרובה, שפוגע ישירות בדיואי, גורם למותו, והוא נופל לתוך המזרקה והספרייה.
מר פו, שהיה עד לאירוע, מעיר את שאר המתארחים במלון וגורם למהומה.
למוני סניקט, במונית של קיט, מציע לבני בודלר לברוח מהמהומה, אך הם מסרבים.
השופטת סטראוס מכריזה שעקב האירוע, יתקיים משפט לרוזן אולף ביום למחרת בלובי המלון.
למחרת, במשפט, כל נופשי המלון מגיעים אל הלובי, עם כיסויי עיניים (פירוש מוטעה של הביטוי "הצדק עיוור").
כשהמשפט מתחיל כולם מסירים את כיסויי העיניים, והשופטת סטראוס מציגה את עמיתיה השופטים שנמצאים מרוחקים מן הלובי, בקומה גבוהה (פירוש מוטעה של הביטוי "בית המשפט הגבוה"), וילדי בודלר מעידים על מעשיו הנוראיים של הרוזן אולף.
במהלך המשפט אולף מציג ראיות לכך שהבודלרים בעצמם גרמו לנזק עצום ולמספר רב של מיתות, למשל בכך ששרפו את הקרקס וגרמו להצתת בית החולים.
אולף מצליח להפוך את הקערה על פיה ומשתלט על המשפט, ועמיתיה של השופטת שטראוס מתגלים כאיש עם הזקן אבל בלי השיער והאישה עם השיער אבל בלי הזקן, שפוסקים שבני בודלר אשמים.
בזמן שבית המשפט הומה, אולף חוטף את השופטת סטראוס ובני בודלר באים איתו, כדי להרחיק את אולף מהסביבה, הולכים איתו לחדר הכביסה על מנת שימצא את הכלי לסוכר, אך הוא אינו שם.
אולף מצית את המלון מחדר הכביסה ולוקח את השופטת סטראוס ובני בודלר לגג המלון, שם אולף, שאותו כרמליטה ואזמה נטשו, ובני בודלר משיטים את "הכרמליטה 2" מגג המלון אל הים בעוד שהשופטת סטראוס נשארת לבדה.
למוני סניקט מגיע אל המלון הבוער, פוגש את השופטת סטראוס שניצלה מהאש, והיא מוסרת לו תמונה של ילדי בודלר, שגורמת לו לפתוח בחקירה על קורות חייהם.
אולף והבודלרים נתקלים בסערה ונסחפים לאי נידח, שבו חיה קבוצת אנשים.
באי אולף נכלא על ידי מנהיג האי ישמעאל, שמנסה לשכנע את ילדי בודלר להטמיע את אורח החיים הפשוט שבני האי אימצו.
בחושדם בישמעאל, הבודלרים חוקרים ומגלים שהוריהם התגוררו באי לפני זמן רב בבית שנמצא בתוך עץ תפוחים, ושהם חזרו לעיר לפני לידת ויולט.
ישמעאל מגלה להם שהוא היה מייסד V.F.D..
ישמעאל מספר שבתחילה הוא היה מנהל פנימיית פרופרוק, והוא החל מקבץ תלמידים מוכשרים וישרים לארגון שתפקידו הוא לכבות שריפות מילוליות וסמליות.
לישמעאל נמאס להילחם באותו קרב אינסופי והוא הזהיר את הוריהם לא לחזור לעיר.
תושבי האי מוצאים רפסודה של ספרים בחוף, שנושאת את קיט ההרה, שגם היא נתקלה בסערה בזמן שניסתה לעזור לקווגמאיירים.
אולף משתחרר מהכלוב, מחופש לקיט, אבל אנשי האי וישמעאל מזהים אותו וישמעאל יורה בו באקדח צלצל, ובכך הוא מנפץ את קסדת הצלילה שמכילה את המיצליום המדוזי, ומדביק את כולם.
תושבי האי עוזבים את האי בסירת קאנו בחיפוש אחר תרופה לפטרייה, בעוד שהבודלרים לומדים שתפוחי העץ שבבית הוריהם הישן נועדו לחסן אנשים מהפטרייה, ושצנצנת הסוכר מכילה, באופן אירוני, סוכר שנועד גם הוא לרפא את הפטרייה.
הילדים מתחננים אל אולף שיעזור להם להציל את קיט, וכך עושה אולף, נושא אותה לאי, ובאופן בלתי צפוי מנשק אותה ומדקלם איתה את השירים "ללילה אלף עיניים" והבית האחרון של "זה יהיה הפסוק", לפני שמת מפצעיו.
קיט לא מסוגלת לקחת את התרופה נגד התפוח בשל מה שהיא תעשה לילדתה, והילדים מבטיחים לגדל את הילדה שלה.
קיט מתה לאחר שילדה את בתה, ביאטריס.
באפילוג של הסדרה, הבודלרים גרים שנה באי, ואז מחליטים לחזור לחוף בריניי, יחד עם ביאטריס.
נחש נראה נושא תפוח אל סירתם של ישמעאל וחסידיו והצופים מגלים גם שפיונה ופרנלד מצאו את אביהם החורג ושבנוסף, קוויגלי, דנקן ואיזדורה התאחדו.
חברי להקתו של אולף מעלים יחד הצגה מוצלחת.
בעיר, כמה שנים לאחר מכן, נפגשת ביאטריס הצעירה עם דודהּ למוני סניקט, והיא מתחילה לספר לו על בני הבודלר ומעשיהם לאחר שיצאו מן האי.
מס' הפרק(בסדרה)מס' הפרק(בעונה)שם הפרקבימויתסריטתאריך שידור מקורי11התחלה נוראה: חלק א'בארי זוננפלדדניאל הנדלר13 בינואר 201722התחלה נוראה: חלק ב'בארי זוננפלדדניאל הנדלר33חדר הזוחלים: חלק א'מארק פלנסקידניאל הנדלר44חדר הזוחלים: חלק ב'מארק פלנסקיאמילי פוקס55החלון הרחב: חלק א'בארי זוננפלדדניאל הנדלר66החלון הרחב: חלק ב'בארי זוננפלדדניאל הנדלר77המנסרה המחפירה: חלק א'בו וולץ'ג'ו טראקז88המנסרה המחפירה: חלק ב'בו וולץ'טטיאנה סואז-פיקו
מס' הפרק(בסדרה)מס' הפרק(בעונה)שם הפרקבימויתסריטתאריך שידור מקורי191המדרון החלקלק: חלק א'ג'ונתן טפליצקידניאל הנדלר1 בינואר 2019202המדרון החלקלק: חלק ב'ג'ונתן טפליצקידניאל הנדלר213המערה המחרידה: חלק א'ליזה ג'ונסוןג'ושוע קונקל224המערה המחרידה: חלק ב'ליזה ג'ונסוןסיגריד גילמר235הסכנה שלפני האחרונה: חלק א'בארי זוננפלדג'ו טראקז246הסכנה שלפני האחרונה: חלק ב'בארי זוננפלדג'ו טראקז257הסוףבו וולץ'דניאל הנדלר, ג'ו טראקז
הרוזן אולף (ניל פטריק האריס): שחקן תיאטרון לא-יוצלח, מרושע ועני שמנסה לקחת מיתומי משפחת בודלר את הונם העצום, ונכשל כל פעם מחדש.
אולף היה חבר בארגון V.F.D.
אך מכיוון שהרגיש דחוי הוא "אומץ" על ידי האיש עם הזקן אבל בלי השיער והאישה עם השיער אבל בלי הזקן על מנת שיתחיל להיות בצד שמצית שריפות.
ויולט בודלר (מלינה וייסמן): ילדה בת 14, יצירתית וחכמה, בונה כלים שהיא ממציאה.
ידוע שכאשר היא רוצה לחשוב היא קושרת את שערה בסרט.
קלאוס בודלר (לואי היינס): בן 12. ילד חכם ואינטליגנטי, נהנה מקריאת ספרים וכל דבר שקורא נשאר בראשו.
סאני בודלר (פרסלי סמית): תינוקת, אוהבת לנגוס בעצמים שונים באמצעות ארבע שיניה החדות.
מלמוליה מפורשים על ידי האחים כמשפטים מלאים.
מתחברת לאורך הסדרה עם האיש בעל הידיים עם הקרסים שמבין גם הוא את מילמוליה.
טוד פרימן): אחראי על מעברם של ילדי משפחת בודלר לאפוטרופוס הנוכחי שלהם.
עובד ב"ניהול הון חשב קנסות".
נראה שהוא סובל משיעול כרוני.
למוני סניקט (פטריק ווברטון): חוקר על מעללי ילדי בודלר ולמה נקלעו לסדרה של צרות.
קריין הסדרה שמשמש גם כשובר הקיר הרביעי.
אזמה עליבות (לוסי פאנץ'): יועצת פיננסית עשירה ואשתו של ג'רום עליבות, משמשת עבור אולף כמאהבת פוטנציאלית.
לאורך הסדרה, אזמה מעוניינת להחזיר לרשותה את הכלי לסוכר שנגנב ממנה על ידי ביאטריס.
מאמצת את כרמליטה ועוזבת את אולף.
לארי המלצר-שלכם (פטריק ברין): מלצר לכאורה וחבר נוסף בארגון V.F.D.
מופיע לאורך הסדרה בתור מלצר שעוזר ליתומי בודלר - במסעדת "הליצן הלחוץ" שבאגם עצבות, ב"קפה סלמונלה" ועובד קפיטריית פנימיית פרופרוק ומלצר המסעדה ההודית במלון דנומו.
נרצח על ידי אולף וארנסט דנומו במלון דנומו.
אלנורה פו (קליאו קינג) (עונות 1–2): אשתו של ארתור פו, העורכת הראשית של "הקטנונית היומית".
בפרק האחרון של הסדרה נרמז כי עיתון "הקטנונית היומית" שאותו מנהלת נסגר עקב דיווח כוזב ושהיא נכלאה.
ז'קלין שזצ'קה (שרה קנינג) (עונות 1–2): מזכירתו של מר פו לכאורה וחברה בארגון V.F.D.
ג'רום עליבות (טוני הייל) (עונות 2–3): בעלה של אזמה עליבות.
מופיע בפרקי "המעלית המזויפת" ו"הסכנה לפני האחרונה".
כתב את הספר "א.ו.ל.ף" ביחד עם השופטת שטראוס.
לא ידוע אם שרד את שריפת מלון דנומו.
השופטת שטראוס (ג'ואן קיוזאק) (עונות 1, 3): שופטת, שכנתו של הרוזן אולף, אישה ידידותית מאוד.
מופיעה בפרקי "התחלה נוראה" ו"הסכנה לפני האחרונה".
במלון דנומו, היא מתגלה כ-ג'יי.
היא מנהלת את המשפט של אולף במלון, אך ללא הצלחה.
בבס (קרי קני) (עונות 2–3): מזכירת בית החולים היימליך, מופיעה בפרקי "המרפאה המסוכנת" ו"הסכנה לפני האחרונה".
לא ידוע אם שרדה את שריפת מלון דנומו.
סגן-מנהל נירו (רוג'ר בארט) (עונות 2–3): סגן מנהל פנימיית פרופרוק, מנגן בכמות אובססיבית על כינור למרות אי-כישרונו במוזיקה.
ראש מועדון המעריצים של אזמה סקוואלור.
קווין (רובי אמל) (עונות 2–3): אַמְבִּידֶקְסְטֵרִי שעובד בקרנבל קליגרי.
מופיע בפרקי "הקרנבל צמא הדם" ו"המדרון החלקלק".
נרצח על ידי האישה עם השיער ובלי הזקן והאיש עם הזקן ובלי השיער.
הוגו (קווין קאהון) (עונות 2–3): בעל גב מגובנן שעובד בקרנבל קליגרי.
קולט (בוני מורגן) (עונות 2–3): אישה גמישה שעובדת בקרנבל קליגרי.
מופיעה בפרקי "הקרנבל צמא הדם" ו"המדרון החלקלק".
נרצחה על ידי האישה עם השיער ובלי הזקן והאיש עם הזקן ובלי השיער.
פיל (כריס גוטייה) (עונות 1,3): אדם אופטימי שעובד במנסרת ריחות המזל ולאחר מכן גם כטבח הצוללת הקוויגווג.
דנקן קווגמאייר (דילן קינגוול) (עונות 2–3): אחד משלישיית קווגמאייר, אשר הצליחו גם הם להתחמק מהשריפה שבה נספו הורם.
איזדורה קווגמאייר (אבי לייק) (עונות 2–3): אחד משלישיית קווגמאייר, אשר הצליחו גם הם להתחמק מהשריפה שבה נספו הורם.
קוויגלי קווגמאייר (דילן קינגוול) (עונה 3): בעונה השנייה שומעים עליו לראשונה, כאשר מגלים שהוא חלק משליישית קווגמאייר אך נספה בשריפה.
בעונה השלישית מגלים שניצל והוא עוזר לאחיו.
כרמליטה ספטס (קיטאנה טרנבול) (עונות 2–3): תלמידה בפנימיית פרופרוק, השונאת יתומים וחביבת סגן-המנהל נירו.
חברה בתנועת צופי השלג שבהרי מורטמיין.
מאומצת על ידי אזמה ואולף בעונה השלישית.
נוהגת לקרוא לאנשים השנואים עליה בשם "מסניפי־עוגות", אך נראה שהיא בעצמה מתגנבת בלילה לקפיטרייה ומסניפה עוגה.
פרנלד "האיש בעל ידי-הקרסים" ווידרשינס (אוסמן עלי): עוזר לאולף בהשגת ההון של ילדי בודלר, חבר בלהקת התיאטרון.
בפרקי המערה המחרידה מתגלה כי הוא אחיה של פיונה, ושהוא הצית את "אנוויסל אקוואטיס".
במהלך הסדרה מתחבר עם סאני בודלר ואף עוזר לה לברוח.
התאומות לבנות-הפנים (ז'קלין וג'ויס רובינס): תאומות קשישות, חברות בלהקת התיאטרון של אולף.
מחליטות לעזוב את הלהקה של אולף בהרי מורטמיין.
האדם שהוא לא גבר ולא אישה (מאטי קרדאופל): אדם שהוא דומה גם לגבר וגם לאישה.
מחליט לעזוב את הלהקה של אולף בהרי מורטמיין.
האיש הקירח (ג'ון דה-סנטיס): איש גבוה וקירח, חבר בלהקת התיאטרון של אולף.
אוליביה קאליבן (שרה רו): ספרנית בפנימיית פרופרוק שמגויסת לארגון V.F.D.
המסתורי, ולאחר מכן פועלת במסווה כמגדת העתידות "מאדאם לולו" בקרנבל קליגרי.
ז'אק סניקט (ניית'ן פיליון): אחיו של למוני סניקט, הרפתקן נועז וחבר בארגון V.F.D.
נרצח על ידי הרוזן אולף ואזמה עליבות.
דנקן קוואגמייר (דילן קינגוול): תאומו של קוויגלי ושל איזדורה, ששרד את השרפה בביתם ומתחבר עם בני בודלר בפנימיית פרופרוק.
איזדורה קוואגמייר (אבי לייק): אחותם התאומה של דנקן וקוויגלי, ששרדה את השרפה בביתם ומתחברת עם בני בודלר בפנימיית פרופרוק.
קיט סניקט (אליסון ויליאמס): אחותם של ז'אק ולמוני, אישה אמיצה בהיריון שחברה בארגון V.F.D המסתורי.
הייתה בת זוגו של אולף לפני הפיצול.
מתה לאחר לידת בתה ביאטריס.
קוויגלי קווגמאייר (דילן קינגוול): תאומם של איזדורה ודנקן, שנחשב למת בשרפה בביתם, אך למעשה כל הזמן התחבא בהרי מורטמיין.
האישה עם השיער אבל בלי זקן (בת' גרנט): מציתת שריפות מרתיעה ומצמררת בעלת "הילה מאיימת" שגידלה את אולף.
האיש עם הזקן אבל בלי השיער (ריצ'רד אי.
גרנט): מצית שריפות מרתיע ומצמרר בעל "הילה מאיימת" שגידל את אולף.
אב (ויל ארנט): אביהם של ילדים מסוימים החושש לשלומם.
בתחילה נדמה שאלו ילדי בודלר, אך לבסוף מתגלה שהוא אבי שלישיית קווגמייר.
אם (קובי סמולדרס): אמם של ילדים מסוימים החוששת לשלומם.
בתחילה נדמה שאלו ילדי בודלר, אך לבסוף מתגלה שהיא אמם של שלישיית קווגמייר.
ד"ר מונטגומרי "מונטי" מונטגומרי (אסיף מנדבי): הרפטולוג נודע, האפוטרופוס של ילדי בודלר בפרקי "חדר הזוחלים".
ג'וזפין אנוויסל (אלפרה וודארד): אישה חרדתית ואובססיבית לדקדוק, האפוטרופוסית של ילדי בודלר בפרקי "החלון הרחב".
אדוני (דון ג'ונסון): מנהל "מנסרת ריחות המזל" בעיר עלוביוויל.
צ'ארלס (ריס ד'ארבי): מנהל-שותף ב"מנסרת ריחות המזל".
יותר אכפתי ומקשיב לבודלרים מסר.
ד"ר ג'ורג'ינה אורוול (קתרין אוהרה): אופטומטריסטית במקצועה, שותפתו לשעבר של הרוזן אולף.
גוסטב סבאלד (לוק קאמילרי): מפיק ויוצר סרטים, חבר בארגון V.F.D.
נהרג על ידי הרוזן אולף בסוף החלק השני של "התחלה נוראה".
מר רמורה (מלקולם סטיוארט): מורה בפנימיית פרופרוק ללימודי שפה, מופיע בפרקי "הפנימייה המחמירה".
האריסון): מורה בפנימיית פרופרוק ושודדת בנקים שמלמדת באמצעות מדידה.
הקטור (איתמר אנקווירז): תושב בכפר אוהבי העופות והאפוטרופוס של ילדי בודלר שם.
האל (דייוויד אלן גריר): פקיד בבית החולים "היימליך" שאחראי על ספריית הרשומות.
פיונה (קסיוס נלסון): פיונה היא הקפטנית הצעירה של הצוללת קוויווג, מיקולוגית צעירה ושליחת ארגון V.F.D.
דיואי דנומו (מקס גרינפילד): אהובה של קיט, אחיהם של ארנסט ופרנק ושליח ארגון V.F.D במקום הבטוח האחרון ונרצח על ידי הרוזן אולף.
פרנק דנומו (מקס גרינפילד): חבר ארגון V.F.D בצד הלוחמי אש של הפיצול, אחיהם של דיואי וארנסט.
ארנסט דנומו (מקס גרינפילד): חבר ארגון V.F.D בצד המציתי אש של הפיצול, אחיהם של דיואי ופרנק ורצח את לארי המלצר-שלכם.
ביאטריס בודלר (מורנה בקארין): אמם המתה של ויולט, קלאוס וסאני בודלר.
גנבה את כלי הסוכר מאזמה ובכך גרמה למותו של אביו של אולף ולהעמקת פיצול הארגון.
ברטנרד בודלר (מתיו ג'יימס בוודן): אביהם של ויולט, סאני וקלאוס בודלר.
ישמעאל (פיטר מקניקול): המנהיג של תושבי האי, איש עקשן ומסתורי, בעל זקן.
גר בבית העץ של הורי בודלר באי.
פריידי (נקאיי טוואקירה): ילדה צעירה שגרה באי של אישמעאל.
ביאטריס בודלר-סניקט II (אנג'לינה קפוזולי): בתה של קיט שנולדה באי, גודלה על ידי הבודלרים ומשתפת את למוני באירועים שקרו לאחר שעזבו את האי.
בנוסף, במהלך הסדרה במאי ומפיק הסדרה בארי זוננפלד מגלם הופעות קמאו כאייק אנוויסל, בעלה של ג'וזפין, ומר טמרליין, הבוס של מר פו, ומופיע גם בתמונות בסדרה.
דמותו של הרוזן אולף (מגולם על ידי ניל פטריק האריס) בדרך כלל מוסווה על ידי תחפושות שלובש כדי לשטות בסביבתו.
יסיקה תספורת: תחפושת מאולתרת בה אולף משכנע את מר פו להפקיד את הבודלרים תחת ידו.
סטפאנו: אולף מחופש כעוזרו ההרפטולוג של ד"ר מונטגומרי בעל מבטא איטלקי.
קפטן בלוף: אולף מחופש לקפטן בלוף, מלח בעל רטייה שאיבד את רגלו השמאלית.
שירלי: אולף מחופש למזכירה של האופטומטריסטית ג'ורג'ינה אורוול, איתה משתף פעולה.
המאמן ג'נגיס: אולף מחופש למאמן הספורט החדש בפנימיית פרופרוק.
גונת'ר: אולף מחופש לזר "אופנתי" שמנהל עם אזמה סקוואלור מכירה פומבית.
הבלש דופין: אולף מחופש לבלש "מגניב" שפותר את התעלומה בכפר V.F.D.
מתת'יאס ביתספרלרפואה: אולף מחופש לרופא חדש בביה"ח היימליך.
אבא: אולף מתחפש ביחד עם כרמליטה, פרנלד ואזמה למשפחה על מנת שיקבלו צוללת ומאוחר מכן גם להסתוות במלון.
ז'אק סניקט: במלון דנומו, אולף מתחפש לז'אק סניקט (כביכול ג'יי.
אס) על מנת לקבל ממר פו את ראיות תיק יתומי בודלר.
קיט סניקט: באי, אולף מתחזה לקיט על מנת שיעזרו לו ולא לקיט האמיתית, אבל אף אחד לא מאמין לו.
השוטרת לוסיאנה (אזמה סקוואלור): אזמה מחופשת למפקדת המשטרה בכפר V.F.D.
ד"ר פאוסטוס (קלאוס וסאני בודלר): קלאוס וסאני מחופשים לרופא חדש בביה"ח היימליך.
מאדאם לולו (אוליביה קאליבן): אוליביה מחופשת למגדת עתידות שעובדת בקרנבל קליגרי.
בוורלי ואליוט (ויולט וקלאוס בודלר): ויולט וקלאוס מחופשים לפריק תאומים סיאמים שעובדים בקרנבל קליגרי.
צ'אבו (סאני בודלר): סאני מחופשת לפריק-איש זאב תינוק שעובד בקרנבל קליגרי.
שפירית (ביאטריס): ביאטריס מחופשת לשפירית בנשף המסכות שהתקיים לפני שילדי בודלר נולדו.
אמא ובת (אזמה וכרמליטה): אזמה וכרמליטה מחופשות לאם ובת, בקבלת הצוללת ובמלון דנומו.
קונסיירז'ים (ויולט, קלאוס וסאני בודלר): ויולט, קלאוס וסאני מתחפשים לקונסיירז'ים במלון דנומו.
צופה שלג (קוויגלי קווגמאייר): קוויגלי קווגמאייר מסווה את עצמו כצופה שלג בהרי מורטמיין.
בנובמבר 2014, "נטפליקס", יחד עם חברת ההפקה "Paramount Television", הודיעה על כוונתה להפיק ולהתאים את סדרת הספרים "סדרה של צרות" לסדרת טלוויזיה, יחד עם כותב הסדרה, דניאל הנדלר (ובשם העט, למוני סניקט), שישמש כמפיק הסדרה.
בספטמבר 2015, הוכרז כי בארי זוננפלד ומארק הודיס יעבדו על הפרויקט, בעוד זוננפלד ישמש כבמאי והודיס כמנהל הייצור, ושניהם יחד כמפיקים בפועל, בעוד דניאל הנדלר יכתוב את התסריט.
עם זאת, בינואר 2016, המפיקים הודיעו על עזיבתו של הודיס את הפרויקט, ולא נודע מי יחליף אותו.
במרץ 2016, נודע כי עונתה הראשונה של הסדרה תכלול שמונה פרקים בלבד.
בספטמבר 2016, האריס חשף כי כל ספר בסדרת הספרים ישוכתב ויותאם לשני פרקים בעונה, כל אחד, כלומר שארבעת הספרים הראשונים ישמשו כבסיס העונה הראשונה.
ב-3 בדצמבר 2015, החל הליהוק עבור דמויותיהם של שני יתומי בודלר הבוגרים, ויולט וקלאוס בודלר.
בינואר 2016, רשת "נטפליקס" הודיעה כי ניל פטריק האריס לוהק לדמותו של הרוזן אולף ומלינה וייסמן ולואיס היינס לדמויותיהם של ויולט וקלאוס בודלר, בהתאמה.
טוד פרימן לוהק לדמותו של מר פו, וזמן קצר לאחר מכן, פטריק וברטון ואסיף מנדבי לוהקו לדמויותיהם של למוני סניקט ודוד מונטי, בהתאמה.
הצילומים התקיימו ממרץ 2016 ועד לאוגוסט 2016. באפריל 2016, נודע כי המלחין ניק אוטרה ילחין את הפסקול לסדרה.
כל שמונת פרקי העונה הראשונה עלו לשידור בנטפליקס ברחבי העולם ב-13 בינואר 2017.
עונה שנייה לסדרה חודשה במרץ 2017, ולעונה שלישית חודשה חודש לאחר מכן.
צילומי העונה השנייה החלו באפריל 2017. צילומי העונה השלישית החלו בינואר 2018. צילומי הסדרה הסתיימו סופית ב-11 במאי 2018.
ב-5 ביולי 2015, פורסם ביוטיוב סרטון שכותרתו הייתה "An Unfortunate Teaser", על ידי משתמש בשם "Eleanora Poe".
נטפליקס פרסמה במהירות הצהרה כי סרטון זה אינו חלק מתהליך השיווק שלהם.
לאחר מכן, כמעט כל כלי התקשורת הסכימו ביניהם כי זהו סרטון מעריצים.
באוקטובר 2016, נטפליקס פרסמו את הטיזר טריילר הראשון לסדרה, המציג את דמותו של למוני סניקט המגולם על ידי פטריק ווברטון.
בנובמבר 2016, נטפליקס פרסמו סרטון המציג את דמותו של הרוזן אולף בגילומו של ניל פטריק האריס.
סדריק אלכסנדר ג'ונסון , הידוע יותר בשם הבמה שלו, סדריק אלכסנדר הוא מתאבק אמריקאי, המופיע בארגון ההיאבקות WWE, בתוכנית סמאקדאון.
בתחילת הקריירה של סדריק, התאבק בעיקר בקרבות "חושך" (קרבות שאינם משודרים בטלוויזיה) בארגון ההיאבקות האמריקאי Ring of Honor.
בשנת 2011 החל להופיע בארגון על בסיס קבוע כאשר הוא מצוות לצידו את המתאבק קפריס קולמן, הזוג נקרא C&C Wrestle Factory.
ב-23 בדצמבר באירוע "המאבק האחרון", השניים השתתפו בקרב זוגות על מועמדות לתואר הזוגות, כאשר הם מדיחים את האחים ברבאדו ומשיגים את קרב האליפות.
באותו אירוע שנה אחת מאוחר יותר הם איתגרו ללא הצלחה את אלופי הזוגות, ג'ימי ג'ייקובס וסטיב קורינו, קרב שכלל גם את האחים בריסקו שהם יצאו עם ידם על העליונה וזכו באליפות הזוגות.
ב-22 ביוני 2013 הם איתגרו לקרב אליפות את הצוות reDRagon (בובי פיש וקייל אוריילי) ואת רת' טייטוס וקליף קומפטון לקרב משולש, אך גם הפעם לא הצליחו לזכות באליפות הזוגות.
בכל תקופתם כזוג סדריק וקפריס לא הצליחו לזכות באליפות הזוגות של הארגון.
ב-25 בינואר 2014 החל להתאבק כמתאבק יחידים, וניצח את אנדרו אוורט.
מכאן ואילך היו לו קרבות יחידים (גם קרבות זוגות שמוצא את עצמו משתף פעולה עם מארק בריסקו ואדם פייג') מול קווין אואנס, מייקל אלגין ורודריק סטרונג שבכולם הפסיד.
ב-10 במאי התאבק שוב נגד רודריק סטרונג והפעם ניצח, כשלאחר הקרב מצא את עצמו מותקף על ידי אותו רודריק, BJ וויטמר וג'ימי ג'ייקובס.
מה שהוביל לקרב הכנעות בינו לבין סטרונג חודש מאוחר יותר, קרב שבו סדריק מנצח.
ב-9 באוגוסט הוא איתגר ללא הצלחה את האלוף במשקל כבד מייקל אלגין.
ב-16 במאי 2015 אלכסנדר סיים את הרצף הבלתי שביר של מוס כאשר הוא מכה אותו עם מפתח ברגים.
ב-19 ביוני חידש את הידידות עם קפריס קולמן, אך במהרה הזוג לא הסתדר לאחר שקולמן לא אישר לאלכסנדר להשתמש במפתח הברגים בקרב שלהם.
באותו ערב אלכסנדר השלים את המעבר שלו לדמות הרעה, כשהוא תוקף את אותו מוס.
ב-14 במאי 2016 אלכסנדר הודיע על העזיבה שלו מהחברה.
ב-13 ביוני 2016 נודעה הצטרפותו של אלכסנדר לטורניר CWC של ה-WWE, בעבור אליפות ה-WWE במשקל קל.
בסיבוב הראשון של הטורניר אלכסנדר ניצח את קלמנט פטיוט הצרפתי ובסיבוב השני הודח על ידי קוטה איבושי היפני.
לאחר הקרב אלכסנדר הרוויח את כבודו של יוצר הטורניר, טריפל H, ושל הקהל שהריע בתשואות "בבקשה תחתימו את סדריק".
הקרב קיבל שבחים רבים וציון 4 וחצי מדייב מלצר.
ב-29 באוגוסט נודע שמחלקת משקל הקל של ה-WWE, מצטרפת לתוכנית הדגל Raw.
את הופעת הבכורה שלו ב-Raw ערך ב-19 בספטמבר בקרב מרובע נגד בריאן קנדריק, ריץ' סוואן וגראן מטאליק, קרב שבו קנדריק הכניע את אלכסנדר והפך למועמד מספר אחת לאליפות של TJ פרקינס באירוע התנגשות של אלופים.
ב-21 בדצמבר ערך את הבכורה שלו ב-NXT בניצחון על אנדרדה "סיין" אלמאס.
שבוע לאחר מכן ב-Raw הוא ניצח ביחד עם סוואן את לינס דוראדו ודרו גולאק.
ב-29 בנובמבר הוצג אלכסנדר לתוכנית החדשה שמיועדת במיוחד למחלקת משקל הקל.
שבוע לאחר מכן באותה תוכנית, נחשף שאלכסנדר יוצא כחלק מהעלילה שלו עם אלישה פוקס, באותו פרק הפסיד לנועם דר.
לאחר הקרב דר הקדיש את הניצחון שלו לחברתו של אלכסנדר, מה שהוביל ליריבות בין השניים.
ב-19 בדצמבר אלכסנדר ניצח את דר.
במשך הזמן, היריבות הובילה לכך שאלכסנדר נפרד מפוקס כאשר היא גורמת לכך שהוא מפסיד בקרבות בגללה.
בחודש פברואר 2017 נודע שאלכסנדר ייעדר בין שלושה לחמישה חודשים עקב פציעה בברך.
הוא חזר ב-23 במאי בפרק של 205 לייב.
ב-11 ביולי אלכסנדר ניצח את דר בקרב "אני נכנע".
ב-11 בדצמבר אלכסנדר ניצח בקרב מרובע נגד טוני ניס, ארייה דבארי ומוסטפא עלי כדי להיות בקרב נגד דרו גולאק אשר יקבע את הטוען לכתר החדש לאליפות משקל קל.
ב-18 בדצמבר אלכסנדר ניצח את דרו גולאק והפך למועמד מספר אחת לאליפות משקל קל.
ב-8 בינואר 2018 בקרב על אליפות ה-WWE במשקל קל, ניצח אלכסנדר את אנזו אמורה כתוצאה מספירת חוץ, אך לא זכה בתואר כי התואר לא יכול לשנות ידיים בדרך של ספירת חוץ, אלא רק דרך הצמדה או הכנעה.
אלכסנדר היה אמור להתמודד מול אנזו אמורה על האליפות באירוע רויאל ראמבל, אך עקב אישומי האונס שהוגשו נגד אנזו והובלתם לפיטוריו הקרב התבטל.
ב-31 בינואר אלכסנדר ניצח את הפיינליסט של הטורניר שקבע את האלוף במשקל קל הראשון, גראן מטאליק, בקרב שמינית גמר של הטורניר שנקבע על ידי הג'נרל מנג'ר, דרייק מאבריק, שיקבע את האלוף החדש באירוע רסלמניה 34. ב-5 בפברואר בתוכנית Raw אלכסנדר חבר למוסטפא עלי והשניים ניצחו את דרו גולאק וטוני ניס.
ב-27 בפברואר אלכסנדר גבר על TJ פרקינס במסגרת רבע הגמר של הטורניר להכתרת האלוף החדש במשקל קל והעפיל לקרב חצי הגמר שבו יתאבק נגד רודריק סטרונג.
בקרב בין אלכסנדר לבין רודריק סטרונג שהתקיים ב-13 במרץ, אלכסנדר יצא עם ידו על העליונה והעפיל לשלב הגמר, שיתקיים על הבמה הגדולה מכולן, רסלמניה, ב-8 באפריל.
ב-26 במרץ בתוכנית Raw אלכסנדר ועלי שיתפו פעולה בניצחונם בקרב זוגות על דרו גולאק ו-TJ פרקינס.
בגמר הטורניר על אליפות ה-WWE במשקל קל הפנויה, שנערך ברסלמניה ניצח אלכסנדר את מוסטפא עלי וזכה באליפות בפעם הראשונה בקריירה שלו.
באירוע הרויאל ראמבל הגדול ביותר, שהתקיים ב-27 באפריל, אלכסנדר הגן על התואר בהצלחה נגד קאליסטו.
ב-15 במאי במסגרת הקרב המרכזי של 205 לייב, אלכסנדר, עלי ופלאש מורגן וובסטר ניצחו את דרו גולאק, ג'יימס דרייק וג'וסף קונרס.
ב-10 ביולי אלכסנדר הגן על תואר האליפות בהצלחה נגד הידאו איטמי.
ב-30 ביולי, קרב בין אלכסנדר לבין דרו גולאק נקבע לאירוע סאמרסלאם לאחר שגולאק הפך למועמד לתואר של אלכסנדר שישה ימים קודם לכן בקרב מרובע שכלל את מוסטפא עלי, הידאו איטמי ו-TJ פרקינס.
יום לאחר מכן במסגרת התוכנית 205 לייב, אלכסנדר גבר על דה בריאן קנדריק בקרב שאינו היה על התואר.
במסגרת המופע המקדים לאירוע סאמרסלאם, שנערך ב-19 באוגוסט, אלכסנדר שמר בהצלחה על חגורת האליפות נגד דרו גולאק.
באירוע סופר שואו-דאון, שנערך ב-6 באוקטובר, אלכסנדר הפסיד לבאדי מרפי ואיבד את תואר אליפות ה-WWE במשקל קל.
ב-28 בנובמבר, אלכסנדר ועלי ניצחו בקרב זוגות את מרפי וניס.
ב-12 בדצמבר, אלכסנדר ניצח את טוני ניס בקרב יחידים.
באירוע TLC: שולחנות, סולמות וכיסאות, שנערך ב-16 בדצמבר, אלכסנדר כשל בניסיונו להשיב אליו את חגורת האליפות בקרב החוזר נגד מרפי.
ב-9 בינואר 2019, אלכסנדר הפסיד להידאו איטמי בקרב העפלה לקרב המרובע על אליפות ה-WWE במשקל קל, שייערך באירוע הרויאל ראמבל.
אלכסנדר נטל חלק בטורניר ה-Worlds Collide, שבו הודח כבר בסיבוב הראשון על ידי טיילר בייט.
ב-5 בפברואר, אלכסנדר התחרה בקרב מרובע נגד אקירה טוזאווה, הומברטו קאריו וליאו ראש, אשר קבע את זהות המועמד לאליפות ה-WWE במשקל קל באירוע תא ההדחות, שבסופו טוזאווה ניצח.
ב-19 בפברואר, אלכסנדר גבר על מייק קנליס.
ב-5 במרץ, אלכסנדר ניצח את אקירה טוזאווה במסגרת הסיבוב הראשון של טורניר הדחות, שהמנצח בו זכה להתחרות על אליפות ה-WWE במשקל קל נגד האלוף, באדי מרפי, ברסלמניה 35. בשלב חצי הגמר, שנערך ב-12 במרץ, אלכסנדר ניצח את אוני לורקאן, וכתוצאה מכך העפיל לגמר.
שבוע לאחר מכן, אלכסנדר כשל בניסיונו להפוך לטוען לכתר לאחר שהפסיד לטוני ניס בשלב הגמר.
ב-26 במרץ, אלכסנדר הפסיד לארייה דבארי.
ב-16 באפריל, אלכסנדר נוצח על ידי אוני לורקאן.
קרב זה היה הקרב האחרון של אלכסנדר בתוכנית 205 לייב.
ב-15 באפריל, אלכסנדר הועבר לתוכנית Raw כחלק מהסופרסטאר שייק-אפ.
שבוע לאחר מכן, אלכסנדר נוצח בקרב יחידים על ידי סזארו.
ב-24 ביוני, אלכסנדר זכה באליפות 24/7 של ה-WWE בכך שהוא ניצח בתוך פחות מדקה את האלוף הטרי R-טרות', לאחר מכן הוא הפסיד את האליפות בתוך פחות מדקה ל-EC3 שגם הוא הפסיד את האליפות בתוך פחות מדקה ל-R-טרות'.
ב-8 ביולי, אלכסנדר התגלה כשותף המסתורי בעל המסיכה בשם גארי גארבוט של רומן ריינס, כשביחד השניים הפסידו בקרב זוגות לדרו מקינטייר ושיין מקמהן.
שבוע לאחר מכן, אלכסנדר רשם ניצחון מפתיע על דרו מקינטייר.
ב-12 באוגוסט בתוכנית Raw, אלכסנדר הפסיד לדרו מקינטייר.
שבוע לאחר מכן, אלכסנדר ניצח את סמי זיין בקרב שמינית הגמר של טורניר מלך הזירה.
ב-26 באוגוסט, אלכסנדר ניצח את סזארו.
ב-2 בספטמבר, אלכסנדר הפסיד לברון קורבין בקרב במסגרת רבע הגמר של טורניר מלך הזירה, וכתוצאה מכך סיים את דרכו בטורניר.
שבוע לאחר מכן, אלכסנדר, ברון סטרומן, סת' רולינס וה-Viking Raiders (אריק ואיבר) ניצחו בקרב חמישה נגד חמישה את קבוצת ה-O.C.
במופע המקדים לאירוע התנגשות של אלופים, שנערך ב-15 בספטמבר, אלכסנדר כשל בניסיונו לזכות באליפות ארצות הברית לאחר שהפסיד ל-AJ סטיילס.
לילה לאחר מכן בתוכנית Raw, אלכסנדר וה-Viking Raiders הפסידו בקרב שלושה נגד שלושה לקבוצת ה-O.C.
ב-30 בספטמבר, אלכסנדר קיבל הזדמנות נוספת להתחרות על אליפות ארצות הברית נגד AJ סטיילס, אך גם בקרב זה הוא לא הצליח לנצח.
ב-14 באוקטובר וב-4 בנובמבר, אלכסנדר נוצח על ידי באדי מרפי.
ב-11 בנובמבר, אלכסנדר נחל הפסד לאנדרדה.
ב-23 בדצמבר, אלכסנדר הפסיד לבובי לאשלי.
ב-10 בפברואר, אלכסנדר נוצח על ידי אנג'ל גרזה.
ב-9 במרץ, אלכסנדר כשל בניסיונו לזכות באליפות 24/7 של ה-WWE לאחר שהפסיד לרידיק מוס.
ב-23 במרץ בפרק של התוכנית Raw, אלכסנדר הקים צמד עם ריקושט וביחד הם הפסידו בקרב זוגות לאנדרדה ואנג'ל גרזה.
שבועיים לאחר מכן, השניים רשמו ניצחון בכורה יחדיו נגד דני בורץ' ואוני לורקאן.
בשבועות שבאו לאחר מכן, אלכסנדר וריקושט פתחו בפיוד עם קבוצת The Hurt Business (MVP, בובי לאשלי ושלטון בנג'מין) בתגובה לכך שהם פצעו את אפולו קרוז.
ב-6 ביולי, אלכסנדר וריקושט הפסידו ללאשלי ו-MVP.
לאחר הקרב, MVP ניגש לאלכסנדר וניסה לשכנע אותו להצטרף לקבוצתו על פני להיות עוזר של ריקושט.
ב-27 ביולי, אלכסנדר וריקושט השתתפו בקרב זוגות משולש מול אנדרדה ואנג'ל גרזה, וה-Viking Raiders (אריק ואיבר) אשר קבע את זהות הטוענים לכתר לאליפות הזוגות של Raw באירוע סאמרסלאם, שבסופו אנדרדה וגרזה ניצחו.
ב-13 באוגוסט, אלכסנדר הצמיד את בנג'מין והפך לאלוף 24/7 בפעם השנייה בקריירה שלו, לעומת זאת, הוא הפסיד את חגורת האליפות בחזרה לבנג'מין בהמשך אותו הערב.
ב-7 בספטמבר, אלכסנדר תקף את שותפיו, ריקושט ואפולו קרוז במהלך קרב שלושה נגד שלושה מול The Hurt Business, ובכך ביצע את מעברו לדמות הרעה בפעם הראשונה בקריירה שלו ב-WWE.
ב-21 בספטמבר, אלכסנדר הפסיד לאפולו קרוז.
ב-16 וב-23 בנובמבר, אלכסנדר ובנג'מין כשלו בניסיונם לזכות באליפות הזוגות של Raw לאחר שהפסידו לאלופי הזוגות, הניו דיי (קופי קינגסטון ואקסבייר וודס).
שבוע לאחר מכן, אלכסנדר הצליח לנצח בקרב יחידים את אקסבייר וודס.
לבסוף, אלכסנדר ובנג'מין ניצחו את הניו דיי וזכו באליפות הזוגות באירוע TLC: שולחנות, סולמות וכיסאות, שנערך ב-20 בדצמבר.
ב-1 בפברואר 2021, אלכסנדר ובנג'מין הגנו בהצלחה על חגורות האליפות מול לוצ'ה האוס פארטי (גראן מטאליק ולינסה דוראדו).
ב-22 בפברואר, אלכסנדר ובנג'מין ניצחו את לוצ'ה האוס פארטי בקרב טורנדו זוגות שאינו היה על חגורות האליפות.
ב-15 במרץ, אלכסנדר ובנג'מין איבדו את חגורות האליפות לניו דיי.
שבוע לאחר מכן, השניים הפסידו לדרו מקינטייר בקרב האנדיקאפ 2 נגד 1. ב-5 באפריל, אלכסנדר הפסיד לבובי לאשלי.
ב-12 וב-19 באפריל, אלכסנדר ובנג'מין הפסידו ל-Viking Raiders.
ב-26 באפריל, השניים הפסידו ל-RK-Bro (רידל ורנדי אורטון).
שבוע לאחר מכן, הם הפסידו ללוצ'ה האוס פארטי; לאחר הקרב, אלכסנדר הטיח האשמות, העליב את בנג'מין ואף אמר שהשותפות ביניהם הסתיימה.
ב-10 במאי, אלכסנדר הפסיד בקרב יחידים לאותו בנג'מין.
לעומת זאת, הוא הצליח לנצח את בנג'מין ב-24 וב-31 במאי.
ב-7 וב-14 ביוני, אלכסנדר הפסיד לג'ף הארדי.
ב-26 ביולי, אלכסנדר ובנג'מין הפסידו בקרב האנדיקאפ 2 נגד 1 לאלוף ה-WWE, בובי לאשלי.
ב-18 באוקטובר בפרק של התוכנית Raw, אלכסנדר נחל הפסד למנסור.
במופע המקדים לאירוע היהלום שבכתר, שנערך ב-21 באוקטובר, אלכסנדר ובנג'מין הפסידו בקרב זוגות לאוסוס (ג'יי אוסו וג'ימי אוסו) בקרב שאינו היה על אליפות הזוגות של סמאקדאון של האחרונים.
ב-25 באוקטובר בפרק של התוכנית Raw, אלכסנדר נחל הפסד לקית' "ברקאט" לי.
ב-22 בנובמבר בפרק של התוכנית Raw, אלכסנדר ניצח את רג'י וזכה באליפות 24/7; לעומת זאת, הוא הפסיד את חגורת האליפות שניות ספורות לאחר מכן לדנה ברוק.